**Bestyrelsesmøde - Referat**

Mødet blev afholdt den 26. august 2025.

**Dagsorden**

1. Velkomst
2. Videreudvikling
3. Dokumentation
4. Webinarer og kurser
5. Brugergruppemøde
6. Eventuelt
7. Næste møde

**Deltagere**

Allan Gyldendal Frederiksen, Syddjurs Kommune, agf@syddjurs.dk (næstformand)

Jesper Gaardboe Jensen, Geo Fyn, jgj@geofyn.dk (formand)

Lars Klindt Mogensen, Geopartner, LKM@geopartner.dk

Martin Høgh, MapCentia, mh@mapcentia.com (kasserer)

Martin Ditlev Lunn Rasmussen, MRRU@cowi.com

**Ad. 1: Velkomst**

**Ad. 2: Videreudvikling**

På sidste møde blev det besluttet, at der skal laves issues for følgende:

* Understøttelse af webtilgængelighed baseret på Geopartners analyse af vores platform.
* Håndtering af flere symbol-klasser.
* Vector Tiles skal færdigimplementeres, bl.a. mangler håndtering af print.

Martin opretter disse.

Vi gav nu hinanden status på følgende udviklingsønsker, som er prioriteret og skal laves:

* [Vis krævede felter ved redigering af Views](https://github.com/gc2vidi/Udvikling-og-vedligeholdelse/blob/master/029%3A%20Vis%20kr%C3%A6vede%20felter%20ved%20redigering%20af%20Views.md#29-vis-kr%C3%A6vede-felter-ved-redigering-af-views), er i gang og forventes afleveret i september 2025.
* Single sign-on, er i gang. Teknologi er valgt og prototype er lavet. Teknologien bør understøtte kommuner, virksomheder, forsyningsselskaber, mv. Prototype er lavet. Implementering er i gang. Forventes afleveret i 2025.
* Ift. udviklingsønsket "Den moderniserede Datafordeler - datahøst og berigede datasæt", så har Geo Fyn brugt mange timer på dette og lavet en investering, så vi kan høste fra Datafordelerens Fildownload i GC2 scheduleren. Den endelige Datafordeler afleveres november 2025, hvorefter man kan høste diverse Grunddata bl.a. GeoDanmark, DAR, BBR, CVR, EBR og EJF. Det er stort og vi skal have skabt noget, som fællesskabet kan drage nytte af. Der kan være økonomi, som vi skal have en løsning på, da data fylder. Denne udviklingsopgave er løst. Det er nu muligt at hente data fra Den moderniserede Datafordeler via bl.a. Fildownloads.
* Ift. udviklingsønsket "Årligt tilet baggrundskort og luftfoto" så har Geo Fyn igangsat et pilotprojekt med MapCentia. De fynske ejerkommunernes behov er kortlagt, som gerne vil have 3 tilede lag opdateret 4-6 gange årligt nemlig Luftfoto (selvfølgelig kun én gang årligt), Sagsbehandlingskortet uden tekster og Tekster (stednavne, vejnavne og husnumre). Hastighed er god, men der opleves sorte tiles. MapCentia vil se om det er muligt at lave et værktøj, som kan udpege og slette de sorte tiles. Dette udviklingsønske er endnu ikke igangsat.

Det er besluttet ikke at starte nye issues op, før ovenstående løst og implementeret.

Bestyrelsen så kort på de nye issues på https://github.com/gc2vidi/Udvikling-og-vedligeholdelse.

Det blev besluttet, at Allan skal lave en undermappe til de issues, der er løst.

De nye ikke opstartede issues vil blive gennemgået på næste bestyrelsesmøde.

Det blev besluttet, at de nye issues skal prioriteres af brugergruppen på det kommende brugergruppemøde.

**Ad. 3: Dokumentation**

På sidste møde blev enige om, at Lars kollega skal komme med et oplæg til, hvordan en samlet dokumentation kunne se ud med noget overordnet om platformen, samt et mere overskueligt opslagsværk, hvor brugeren kan få detaljeret viden om specifikke værktøjer, indstillinger, mv., samt hvor det kunne være oplagt at have nogle læringsvideoer. Der må godt laves en tidsplan for opgaven, herunder en opdeling i nogle faser. Det må gerne blive suppleret med nogle estimater.

Det blev besluttet, at Lars afleverer opgaven til sin kollega og at der afleveres noget til behandling på næste bestyrelsesmøde.

**Ad. 4: Webinarer og kurser**

Der er planlagt følgende webinarer hen over 2025:

* Tirsdag den 2. september 2025 kl. 9-10: GC2/Vidi webinar: Konfiguration af Vidi vha. URL-parametre.
* Tirsdag den 23. september 2025 kl. 9-10: GC2/Vidi webinar: Brug af referencer i config-filer & Brug af templates til infoboks og felter.
* Mandag den 6. oktober 2025 kl. 9-10: GC2/Vidi webinar: Lagstyring – Opsætning, søgning, grupper, mv.
* Onsdag den 5. november 2025 kl. 9-10: GC2/Vidi webinar: Konfliktsøgning – Buffer og analysemuligheder.
* Torsdag den 27. november 2025 kl. 9-10: GC2/Vidi webinar: Opsætning af en brugervenlig editeringsløsning.

Bestyrelsen mener, at vi med ovenstående initiativ – suppleret med planerne for dokumentationen, pkt. 3, og materiale/optagelser af tidligere afholdte webinarer, samt vores dialogplatform Element.io – er meget langt ift. de indkomne ønsker fra brugergruppen ift. emner til workshops og webinarer, samt administrationen af GC2/Vidi generelt.

Ift. ønsket om et Begynderkursus for Administration i GC2, så har hhv. MapCentia, Geopartner og GeoSmeden lavet noget materiale, som bestyrelsen har en tro på – samlet set – vil kunne udgøre et fyldestgørende materiale.

Det blev besluttet, at Lars kollega i sin gennemgang af dokumentationen, se pkt. 3, også vil indtænke dette materiale og inddrage Britta Rasmussen, Nordjyllands Trafikselskab, ift. behovsafklaring.

Ift. en oplægsholder ifm. begynderkurset, så mener bestyrelsen ikke at det skal løses af foreningen. Som et alternativ kan brugerne tages fat i relevante leverandører, fx GeoSmeden, Geopartner eller MapCentia.

**Ad. 5: Brugergruppemøde – planlægning**

Torsdag den 30. oktober 2025 kl. 9-11.30 skal der afholdes et virtuelt brugergruppemøde.

Vi blev enige om følgende programudkast, som skal endelig på plads på næste bestyrelsesmøde:

* Velkomst, 5 min.
* Udvikling siden sidst, 45 min
* Videreudvikling og afstemning (hvert medlem får 10 stemmer, som kan tildeles ét eller flere issues), 15 min
* Pause 30 min
* Evt. præsentation af Single sign-on, 15-30 min
* Dokumentation og begynderkursusmateriale, 15-30 min
* Webinarer – hvad synes I? 15 min
* Case: GeoDanmark GeoFA (Jesper har rakt ud mod Line Hvingel, projektleder på GeoFA) – kan suppleres af Martin, der kan fortælle om brugerstyringen der er udviklet, 20 min
* Opsamling, 5 min

Vi gemmer dette til et senere tidspunkt:

Det kan også være her vi laver en realtidsafstemning om, hvilke behov brugerne har ift. de tilede produkter fx:

* Stednavne, vejnavne og husnumre
* Luftfoto
* Sagsbehandlingskortet
* Natur- og friluftskortet
* Kommunikationskortet

**Ad. 6: Eventuelt**

Allan fortalte kort om, at han for GeoDanmark GeoFA har været ved at lave noget afrapportering til bestyrelsen, hvor han har fundet Open Source-software til at lave dashboards med lagkagediagrammer, søjlediagrammer, mv.

Vi blev enige om at tage det med på næste bestyrelsesmøde, hvor Allan kan vise det og vi efterfølgende kan drøfte om det kan bringes ind i Vidi, fx til visning af historik og udvikling over tid.

**Ad. 7: Næste møde**

Bestyrelsesmøder:

* Fredag den 3. oktober 2025 kl. 12-13.30
* Mandag den 1. december 2025 kl. 12-13.30

Brugergruppemøde:

* Torsdag den 30. oktober 2025 kl. 9-11.30 (Virtuelt)

Webinarer:

* Tirsdag den 2. september 2025 kl. 9-10: GC2/Vidi webinar: Konfiguration af Vidi vha. URL-parametre.
* Tirsdag den 23. september 2025 kl. 9-10: GC2/Vidi webinar: Brug af referencer i config-filer & Brug af templates til infoboks og felter.
* Mandag den 6. oktober 2025 kl. 9-10: GC2/Vidi webinar: Lagstyring – Opsætning, søgning, grupper, mv.
* Onsdag den 5. november 2025 kl. 9-10: GC2/Vidi webinar: Konfliktsøgning – Buffer og analysemuligheder.
* Torsdag den 27. november 2025 kl. 9-10: GC2/Vidi webinar: Opsætning af en brugervenlig editeringsløsning.